28 iulie 2021

**Pericol de înec în lacurile de acumulare**

 Disconfortul creat de temperaturile ridicate îi face pe mulți cetățeni, mai ales tineri sau adolescenți să caute o oază de răcoare prin îmbăierea în lacuri sau râuri. Administrația Bazinală de Apă Argeș – Vedea reamintește populației că **SCĂLDATUL ÎN ZONELE NEAMENEJATE, ÎN RÂURILE ȘI LACURILE DE ACUMULARE ESTE INTERZIS.**

Administrația Bazinală de Apă Argeș-Vedea recomandă populației să aleagă ștrandurile și zonele special amenajate. Lacurile de acumulare sau râurile (aval de baraje), reprezintă un pericol atât din cauza cauza curenților care se formeză în timpul deversărilor şi al funcţionării hidrocentralelor cât și a colmatării şi a vegetaţiei din apă. Curenții care se formează în apropierea barajelor în timpul deversării sau funcționării hidrocentralelor sunt foarte puternici și pun în pericol viața celor care se aventurează în aceste lacuri.

 Persoanele care se află la plajă, la scăldat sau practică pescuitul în zonele neamenajate, în special în aval de lacurile de acumulare, se expun pericolului de înec în cazul apariției unor viituri, personalul tehnic al barajelor din administrarea ABA Argeș -Vedea neputând vizualiza și alarma întreaga zonă din aval. Evacuarea controlată a unor debite mari de apă din lacurile de acumulare se poate realiza oricând, ca urmare a înregistrării unor precipitații în zone amonte de cele în care se efectuează deversări.

 **Atenționarea “Scăldatul și pescuitul interzis” este inscripţionată și pe digurile lacurilor de acumulare, prin urmare cei care o ignoră, aleg conștinent riscul. Aceeași recomandare este adresată și persoanelor care practică pescuitul (amatori sau profesioniști), de folosire a zonelor special amenajate pentru acest sport.**

Cu respect,

Director,

ing. Bogdan Angelin David

Purtător de cuvânt,

Ana Maria Dulică